หายใจเหนื่อย หายใจติดขัด หายใจไม่ทั่วท้อง ตอนนอนเหมือนหายใจไม่ค่อยออก ต้องหาวและถอนหายใจบ่อยๆเพื่อให้โล่ง บางครั้งรุ้สึกเหมือนหัวใจเต้นแรง เหนื่อยง่าย อาการที่หนูเป็นมันอันตรายไหม แล้วต้องไปพบแพทย์หรือป่าวค้ะ
สวัสดีค่ะ อาการหายใจไม่สะดวกดังกล่าวมา อาจเกิดจาก-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลแนะนำพบแพทย์ทั่วไปเพื่อตรวจร่างกายเบื้องต้นและตรวจคลื่นไฟฟ้าหัวใจ หากเจ็บแน่นหน้าอกมาก หายใจไม่ทัน ไอมาก เหนื่อยขณะทำกิจกรรมปกติ ควรรีบไป ในระหว่างนี้หลีกเลี่ยงการทำงานหนักๆไปก่อน อยู่ในที่ที่อากาศถ่ายเทดี